

**ประกาศคณะกรรมการบริหารงานบุคคลประจำมหาวิทยาลัยเทคโนโลยีราชมงคลอีสาน**

**เรื่อง ภาระงานบุคลากรสายผู้สอน พ.ศ. ๒๕๕๕ (ฉบับที่๒)**

ตามที่ได้มีการกำหนดภาระงานบุคลากรสายผู้สอน เพื่อให้เป็นเกณฑ์มาตรฐานในการปฏิบัติงาน เพื่อให้บรรลุวัตถุประสงค์ตามมาตรา ๗ แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ นั้น

อาศัยอำนาจตามความในมาตรา ๒๗ (๒) แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ ประกอบกับข้อบังคับมหาวิทยาลัยเทคโนโลยีราชมงคลอีสาน ว่าด้วยคณะกรรมการบริหารงานบุคคลประจำมหาวิทยาลัย พ.ศ. ๒๕๕๐ และที่แก้ไขเพิ่มเติม (ฉบับที่ ๒) พ.ศ. ๒๕๕๔ จึงออกประกาศดังนี้

๑. ให้ยกเลิกความในข้อ ๑ แห่งประกาศคณะกรรมการบริหารงานบุคคลมหาวิทยาลัยเทคโนโลยี ราชมงคลอีสาน เรื่อง ภาระงานบุคลากรสายผู้สอน พ.ศ. ๒๕๕๕ และให้ใช้ความต่อไปนี้แทน “ ข้อ ๑ ประกาศนี้เรียกว่าประกาศคณะกรรมการบริหารงานบุคคลประจำมหาวิทยาลัยเทคโนโลยี ราชมงคลอีสาน เรื่อง ภาระงานบุคลากรสายผู้สอน พ.ศ. ๒๕๕๕ ”

๒. ให้ยกเลิกความในข้อ ๑๙ แห่งประกาศคณะกรรมการบริหารงานบุคคลประจำมหาวิทยาลัยเทคโนโลยีราชมงคลอีสาน เรื่อง ภาระงานบุคลากรสายผู้สอน พ.ศ. ๒๕๕๕ และให้ใช้ความต่อไปนี้แทน “ ข้อ ๑๙ กรณีงานวิจัยที่ใช้ทุนส่วนตัว และผ่านการพิจารณาจากคณะ หรือได้รับการขึ้นทะเบียนงานวิจัยของคณะ/มหาวิทยาลัย ให้คิดภาระงานตามข้อ ๑๘ ”

๓. ให้ยกเลิกความในข้อ ๒๐ (๖) (ก) แห่งประกาศคณะกรรมการบริหารงานบุคคลประจำมหาวิทยาลัยเทคโนโลยีราชมงคลอีสาน เรื่อง ภาระงานบุคลากรสายผู้สอน พ.ศ. ๒๕๕๕ และให้ใช้ความต่อไปนี้แทน “ ข้อ ๒๐ (๖)(ก) ระดับประเทศ ให้คิดภาระงานต่อเรื่องได้เท่ากับครึ่งหนึ่งของภาระงานที่ได้ขณะที่ทำตามข้อ ๑๘ (๑) ”

๔. ให้ยกเลิกความในข้อ ๒๐ (๖) (ข) แห่งประกาศคณะกรรมการบริหารงานบุคคลประจำมหาวิทยาลัยเทคโนโลยีราชมงคลอีสาน เรื่อง ภาระงานบุคลากรสายผู้สอน พ.ศ. ๒๕๕๕ และให้ใช้ความต่อไปนี้แทน “ ข้อ ๒๐ (๖)(ข)ระดับนานาชาติ ให้คิดภาระงานต่อเรื่องได้เท่ากับภาระงานที่ได้ขณะที่ทำตามข้อ ๑๘(๑)”

**๕.** ให้ยกเลิกความในข้อ ๓๓ (๔) แห่งประกาศคณะกรรมการบริหารงานบุคคลประจำมหาวิทยาลัยเทคโนโลยีราชมงคลอีสาน เรื่อง ภาระงานบุคลากรสายผู้สอน พ.ศ. ๒๕๕๕ และให้ใช้ความต่อไปนี้แทน “ ข้อ ๓๓ (๔) หัวหน้าสาขา, หัวหน้างาน หรือเทียบเท่า ๑๒ ”

จึงประกาศเพื่อทราบโดยทั่วกัน

ทั้งนี้ ตั้งแต่ วันที่ ๓๐ เมษายน พ.ศ. ๒๕๕๕

ประกาศ ณ วันที่ ๗ มิถุนายน พ.ศ. ๒๕๕๕



(รองศาสตราจารย์วินิจ โชติสว่าง)

ประธานคณะกรรมการบริหารงานบุคคลประจำมหาวิทยาลัย

สมชาติ/ร่าง/พิมพ์ ชุติมา ตรวจ